**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

**Критерият „оптимално съотношение качество/цена”** включва следните показатели и тежести в комплексната оценка на офертите:

Оценката се извършва по посочените показатели и съответните им относителни тежести и съгласно комплексната оценка (КО) по следната формула:

КО = K1+ K2, където KО е общата оценка на офертата.

Максималната стойност на КО е 100 точки.

K1 - „Екологичност” с максимален брой 20 точки.

K2 - „Тарифна ставка - пътникокилометър” с максимален брой 80 точки.

А/ K1 - **Оценка на участниците по показател „Екологичност”.** Максимален брой 20 точки, изчислена както следва:

Оценяват се 2 /два/ от предложените от съответния участник автобуси с най-висока екологичност.

За всеки автобус, който притежава Евро 6 участникът получава – 10 точки.

За всеки автобус, който притежава Евро 5 участникът получава – 8 точки.

За всеки автобус, който притежава Евро 4 участникът получава – 5 точки.

За всеки автобус, който притежава Евро 1 или 2 или 3 участникът получава – 1 точки.

Крайната оценка на участника по показател „Екологичност” се получава като се сумират точките, получени от 2-та автобуса.

Б) ФИНАНСОВИ ПОКАЗАТЕЛИ - K2 - **„Тарифна ставка - пътникокилометър”,** където

Оценката по показателя K2 се определя като съотношение между най-ниската предложена в процедурата цена за пътникокилометър /Кmin/ и цената, предложена от съответния участник /Кn/. Най-ниската предложена цена получава най-високата оценка.

Оценяването по този показател се изразява чрез следната формула:

**К2 =  Кmin x 80**

**Кn**

**Крайно класиране на Участниците**

Крайното класиране на участниците се извършва по броя на точките, получени за всеки участник. На първо място се класира участникът, получил най-висока обща оценка.

Горепосочената методика е приложима за оценяването на всяка от обособените позиции.